Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ristiriidat pääministeri Netanjahun ja presidentti Obaman välillä jatkuvat.
Obama suunnittelee arvioivansa uudelleen Israelin-politiikkaansa.
Presidentti Obama sanoi, -
että jos Iranin ydinohjelmasta päästään sopimukseen, -
se olisi hänen mukaansa "hyvä sopimus".
Irakin ulkoministeri al-Jaafari sanoi, -
että lännen tukeman Irakin hallituksen ja Syyrian Assadin hallinnon välillä -
pitäisi päästä tiiviimpään yhteistyöhön.
Pääministeri Netanjahu on aloittanut koalitiotunnustelut.
Hän on tavannut viime päivinä puoluejohtajia, -
joita pidetään hänen "luonnollisina kumppaneinaan".
Heitä ovat entinen elinkeinoministeri Bennett Juutalainen koti -puolueesta, -
entinen ulkoministeri Lieberman Israel Beiteinu -puolueesta -
sekä entinen Likud-ministeri Kahlon tuoreesta Kulanu-puolueesta.
Arvauksia tulevista ministerinpaikoista on esitetty.
Netanjahun lähipiirin mukaan yksi nimitys on varma: -
Moshe Kahlonista tulee seuraava talousministeri -
ennen vaaleja annetusta lupauksesta johtuen.
Netanjahulla on 42 päivää aikaa torstaista lähtien muodostaa hallitus, -
kun viralliset neuvottelut puolueiden kesken alkavat knessetissä.
Ristiriidat pääministeri Netanjahun ja presidentti Obaman välillä jatkuvat.
Obama sanoi, että hänen erimielisyytensä Netanjahun kanssa -
Israel-palestiinalaiskonfliktista eivät ole henkilökohtaisuuksia, -
vaan johtuvat perustavista näkemys- eroista Lähi-idän rauhanpolitiikasta.
Obama sanoi myös, että on vaikea visioida tietä -
USA:n suosimaan kahden valtion ratkaisuun, -
kun Netanjahu totesi ennen vaaleja, -
ettei palestiinalaisvaltiota perusteta hänen vahtivuorollaan.
Pääministeri Netanjahu sanoi ennen vaaleja, -
että palestiinalaisvaltiota ei synny hänen pääministerikaudellaan.
Otan hänen sanansa todesta.
Uskon myös, että monet äänestäjät Israelissa -
ymmärsivät saman viestin melko yksiselitteisesti.
Jälkeenpäin hän kielsi sanoneensa ”ei koskaan”, -
mutta että monien ehtojen on täytyttävä -
ennen kuin palestiinalaisvaltio voitaisiin perustaa.
Mutta ehdot ovat tietysti sellaisia, -
jotka on mahdoton täyttää lähitulevaisuudessa.
Vaikka hyväksyisimmekin -
Netanjahun jälkikäteen tekemät korjaukset, -
näyttää kuitenkin siltä, että mahdollisuuksia ei ole -
sellaisten puitteiden luomiseksi, jotka johtaisivat palestiinalaisvaltioon.
Ei sittenkään, vaikka koko joukko ehtoja ja turvallisuusvaatimuksia -
otettaisiin käyttöön pitkäksi aikaa.
Presidentti Obama huomautti, että hänen on arvioitava uudelleen -
suhtautumistaan Israelin ja palestiinalaisten konfliktiin -
kautensa loppuajaksi. Obama painotti silti tekevänsä yhä -
kaiken tarvittavan Israelin turvallisuuden takaamiseksi.
Aion yhä tehdä kaiken tarvittavan, -
jotta ystävämme Israelissa voivat elää turvassa.
Näin olen toiminut koko presidenttikauteni ajan, -
eikä siihen tule muutosta. Israelilaisten pitää tietää tämä.
Mutta minun on arvioitava rehellisesti, -
miten hoitaa Israelin ja palestii- nalaisten välejä tulevina vuosina.
Emme voi teeskennellä, että olisi mahdollisuus johonkin, mitä ei ole.
Emme voi perustaa diplomatiaamme johonkin, -
mitä kukaan ei näe tapahtuvan ainakaan lähivuosina.
Presidentti Obaman ja pääministeri Netanjahun välit ovat kiristyneet, -
kun USA pyrkii kansainväliseen sopimukseen Iranin kanssa -
sen ydinohjelman taltuttamiseksi.
Ilmeisen kireistä väleistään huolimatta -
Obama ja Netanjahu ovat toistuvasti korostaneet -
USA:n ja Israelin vahvaa kahdenvälistä yhteistyötä.
He ovat myös viitanneet perustavanlaatuisiin näkemyseroihin, -
joista maiden tulisi päästä yli.
Välini pääministeri Netanjahuun ovat asialliset.
Olen tavannut häntä enemmän kuin ketään muuta johtajaa.
Keskustelen hänen kanssaan jatkuvasti.
Hän edustaa maansa intressejä tarpeelliseksi katsomallaan tavalla, -
kuten minäkin.
Kyse ei siis ole johtajien väleistä.
Tämä on merkittävä haaste.
Uskomme, että kahden valtion malli on paras tie Israelin turvallisuuteen, -
palestiinalaisten pyrkimyksille ja Lähi-idän vakaudelle.
Tämä on kantamme nyt ja jatkossa.
Pääministeri Netanjahulla on eri katsantokanta.
Seuraavaksi Iranin ydinneuvotteluihin.
Presidentti Obama sanoi, että jos Iranin ydinohjelmasta syntyy sopu, -
sopimus olisi hänen mukaansa "hyvä sopimus".
Mitä tulee mahdolliseen sopimukseen, -
joka takaisi sen, ettei Iran saa ydinasetta, -
olemme informoineet asian etenemisestä niin kongressia, -
israelilaisia kuin muita kumppa- neitamme Lähi-idässä ja maailmalla.
Jos me todella pääsemme sopimukseen, -
jonka siis uskomme estävän Irania hankkimasta ydinasetta, -
niin jokainen voi sitten omin silmin varmistua asiasta -
ja katsoa, mitä sopimuksessa on.
Luotan siihen, että jos sopimus syntyy, siitä tulee hyvä sopimus: -
hyvä Amerikan, Israelin ja Lähi-idän turvallisuudelle.
Jos näin ei ole, sopimusta ei varmastikaan synny.
Koko prosessi tulee olemaan hyvin läpinäkyvä.
Obama antoi lausuntonsa päivä sen jälkeen, -
kun Israel oli toistanut oman kantansa.
Se kokee, että P5+1-maat -
USA, Venäjä, Kiina, Ranska, Iso-Britannia ja Saksa -
ovat solmimassa huonon sopimuksen Iranin kanssa.
Israelilla uskotaan olevan Lähi-idän ainoa ydinarsenaali.
Se ei ole mukana neuvotteluissa mutta kokee olevansa -
erityisen uhattu ydinaseistetun Iranin mahdollisuudesta, -
sillä Iran on uhannut tuhota juutalaisvaltion.
P5+1-maat keskeyttivät Iran- neuvottelut Sveitsissä perjantaina.
Maiden on määrä kokoontua jälleen huomenna ratkaistakseen -
Iranin ydintutkimuksista ja pakotteiden purkamisesta johtuvan pattitilanteen, -
ennen kuin määräaika ylittyy 31. maaliskuuta.
Sitten Lähi-idän tilanteen kehityksiin ja ISISin vastaiseen taisteluun.
Irakin ulkoministeri al-Jaafari sanoi, -
että lännen tukeman Irakin hallituksen ja Syyrian Assadin hallinnon välillä -
pitäisi päästä tiiviimpään yhteistyöhön.
Irakin ulkoministeri totesi näin tavat- tuaan Syyrian presidentin Assadin.
Keskustellessaan Jaafarin kanssa Assad, Twitter-tilinsä mukaan, -
vaati yhteisrintamaa Irakin kanssa -
terrorismin- ja ISISin-vastaiseen taisteluun molemmissa maissa.
Länsimaat, EU ja Yhdysvallat mukaan lukien, -
kuin myös Iran sekä libanonilainen Hizbollah -
tukevat shiiamuslimijohtoista Irakin hallitusta, -
joka on Assadin hallinnon tärkeä liittolainen.
Raporttien mukaan Irakin hallitukselle lojaalit shiia-miliisit ovat sotineet -
Assadin puolesta neljä vuotta kestäneessä sisällissodassa, -
joka YK:n mukaan on vaatinut jo yli 200 000 kuolonuhria.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman